Tasekla tamaziɣt d tin d-yebdan seg ubrid n timawit seg waṭas n leqrun yezrin, dayen id yettawin ɣef wayen d-tettidir tmetti deg lawan-nni, d tanfalit id-yessebganen iḥulfan d uxemmem, d ayen d-yettmeslayen ɣef tirmiyin n yimnadiyen s umata. Tasekla tamaziɣt d tawwurt id neǧren yinagmayen, tella seg yimi ɣer umeẓuɣ kan, ulac ttawilat ilaqen iwakken ad taḥrez agerruj-is; aṭas n tewsatin timensayin i d-yellan deg unnar n usnulfu udyiz aqbuṛ ama d azuzen neɣ d aseṛqes, d acewwiq neɣ d amɛeẓbeṛ, atg, tiwsatin-agi d tid yesɛan tignatin n tmenna ayen yemgaraden ɣef tmedyazt tatrart. Ma deg tesrit ad naf tumgisit d tenqiṣit, tamacahut d temɛayt ayen ixulfen ɣef tewsatin d yennulfan. Yenna-d Lewnis Ayt Mangellat deg wawal-is:  ɣas aken abrid yestewḥac ldint s lǧahd n wurfan 1.